Terrestrial Planet Finder

Terrestrial Planet Finder (TPF; doslova „Hľadač planét pozemského typu“) bol pripravovaný projekt americkej NASA. Malo ísť o unikátny dvojicu spolupracujúcich prístrojov. Prvým z nich mal byť koronograf TPF-C, ďalekohľad vo vizuálnom a ultrafialovom obore, ktorý dokáže zacloniť svetlo centrálnej hviezdy (aby nerušilo) a prehľadávať jej okolie. Druhým prístrojom mal byť výkonný interferometer TPF-I v infračervenom obore. Mal sa skladať zo štyroch ďalekohľadov letiacich v pevnej formácii a senzoru. Koronograf mal štartovať niekedy približne v roku 2016 a interferometer približne v 2019. Základným cieľom projektu bolo prehľadanie okolia 150 najbližších hviezd, vyhľadávanie oblastí vhodných pre život a nájdenie planét podobných našej Zemi.

Projekt bol po viacero ohlásených návrhoch v roku 2011 zrušený.

 Koronograf (TPF-C) 

Základnou súčasťou koronografu je ďalekohľad s eliptickým primárnym zrkadlom rozmerov 8×3,5 metra. Ide o mimoosový Cassegrainov systém s ohniskovou vzdialenosťou 146 metrov. Vzdialenosť medzi primárnym a sekundárnym zrkadlom bude 12 metrov, jeho veľkosť 83×. Terciárne zrkadlo je rovinné. Primárne i sekundárne zrkadlo sa bude deformovať sústavou aktuátorov podľa okamžitej potreby. Bude tak možné reagovať na ohyby spôsobené rotáciou sondy alebo manévrovaním sondy. Primárne zrkadlo bude uložené v komore vyhrievanej na izbovú teplotu. Je to preto, aby pracovalo za rovnakých podmienok ako pri odliatí. Celý koronograf bude obklopený tieniacim protislnečným štítom, ktorého priemer je úctyhodných 16 metrov a dĺžka 14 metrov. Za slnečným štítom sú panely slnečných batérií a panel kompenzujúci vplyv slnečného vetra. Celková dĺžka sústavy tak dosiahne 37 metrov. Celé toto monštrum veľkosti 16×37 metrov sa pritom musí pri štarte vojsť do nákladného priestoru veľkosti 4,5× a hmotnosť nesmie prekročiť . Koronograf bude schopný preskúmavať hviezdy od spektrálnej triedy F po spektrálnu triedu A a mal by byť schopný detegovať aj planétu polovičnej veľkosti našej Zeme (pri rovnakom albede). Spektrálny rozsah prístroja bude 500 ÷ 800 nm. Štart je plánovaný na rok 2016 a to pomocou nosnej rakety Ariane V alebo Delta IV Heavy.

 Interferometer (TPF-I) 

Interferometer bol navrhnutý pre prácu v strednej časti infračerveného spektra, kde je väčší kontrast medzi planétou a hviezdou než vo viditeľnom obore. Má však mať IR ďalekohľad rovnakú rozlišovaciu schopnosť ako optický, musí mať primárne zrkadlo desaťkrát až dvadsaťkrát väčší rozmer. Tak veľké zrkadlo by bolo náročné vyrobiť a dopraviť do kozmu a preto sa rozhodlo o konštrukcii interferometra, ktorý kombinuje signál z niekoľkých zdrojov. I v IR obore je svit hviezdy výrazne väčší než planéty a preto musí byť interferometer nastavený tak, aby v smere hviezdy nastalo minimum interferenčného obrazca. Prítomnosť planéty potom známym spôsobom deformuje interferenčný obrazec. Interferometer sa bude skladať zo štyroch ďalekohľadov so zrkadlami s priemerom 4 metre spojených buď lineárne (základňa 60 ÷ ) alebo do tvaru X (základňa 40 ÷ ). Základný vlnový rozsah bude 7 ÷ 13 μm, v ideálnom prípade od 5 μm až do 17 μm. Každé rozšírenie spektrálneho rozsahu so sebou prináša možnosti sledovať ďalšie dôležité emisné a absorpčné čiary. Uhlová rozlišovacia schopnosť interferometra by mala dosiahnuť až 0,05″.

 Záver 

Vedci dúfajú nielen v nájdenie planét podobných Zemi, ale zariadenie by malo spoľahlivo odhaliť aj zlúčeniny nutné pre život alebo produkované životom samotným. Pôjde o najcitlivejšie infračervené observatórium sveta a tak sa môže očakávať detailné preskúmanie chladných miest vo vesmíre. Prípravy projektu sú v plnom prúde, vrátane vývoja špeciálnych robotov umožňujúcich simulovať manévre sondy v kozme.

Top 100 TPF hviezd

 Rad Meno Súhvezdie Vzdialenosť (ly) Spektrálnytyp Známeplanéty 1 Rigil Kentaurus Cen 4 G2V   2 Rigil Kentaurus B Cen 4 K1V   3 Tau Ceti Cet 12 G8V   4 Achird Cas 19 G3V   5 Beta Hydri Hyi 24 G2V   6 Delta Pavonis Pav 20 G8V   7 Tabit Ori 26 F6V   8 Gamma Leporis Lep 29 F7V   9 Epsilon Eridani Eri 10 K2V 1 10 Keid Eri 16 K1V   11 Zeta Tucanae Tuc 28 F9V   12 Zavijava Vir 36 F9V   13 Beta Comae Berenices Com 30 G0V   14 Gamma Pavonis Pav 30 F6V   15 Iota Persei Per 34 G0V   16 Epsilon Indi Ind 12 K5V   17 Gamma Serpentis Ser 36 F6V   18 Alsafi Dra 19 K0V   19 Theta Persei Per 37 F7V   20 61 Virginis Vir 28 G6V   21 Upsilon Andromedae And 44 F8V 3 22 Kappa Ceti Cet 30 G5V   23 Iota Piscium Psc 47 F7V   24 10 Tucanae Tuc   F9IV   25 HD 102365 Cen 30 G3V   26 Zeta Doradus Dor 38 F7V   27 Lambda Aurigae Aur 41 G1IV   28 Asellus Primus Boö 47 F7V   29 Psí Capricorni Cap 48 F5V   30 Alchiba Crv 48 F2V   31 Alpha Mensae Men 33 G5V   32 Sigma Boötis Boö 50 F2V   33 Eta Leporis Lep 49 F1V   34 Beta Trianguli Australus TrA 40 F2III   35 Xi Pegasi Peg 53 F7V   36 HD 84117 Hya   G0V   37 47 Ursae Majoris UMa 46 G1V 2 38 I Carinae Car 53 F2IV   39 Nu Phoenicis Phe 49 F8V   40 111 Tauri Tau   F8V   41 61 Ursae Majoris UMa 31 G8V   42 Mu Arae Ara 50 G3IV-V 4 43 G Lupi Lup   F5IV-V   44 Phi2 Ceti Cet 51 F7IV-V   45 58 Ophiuchi Oph 57 F7V   46 Tau6 Eridani Eri 58 F3V   47 HD 147513 Sco 42 G5V 1 48 Eta Corvi Crv 59 F2V   49 HD 5015 Cas   F8V   50 Psi⁵ Aurigae Aur 54 G0V   51 72 Herculis Her   G0V   52 τ PsA PsA 61 F6V   53 6 Ceti Cet   F5V   54 20 Leonis Minoris LMi 49 G3Va   55 HD 219134 Cas 21 K3V   56 15 Leonis Minoris LMi   G0.5Va   57 Zeta1 Reticuli Ret 39 G2.5V   58 58 Eridani Eri 43 G3V   59 Chi Cancri Cnc 59 F6V   60 110 Herculis Her   F6V   61 59 Virginis Vir   G0Vs   62 18 Scorpii Sco 46 G1V   63 GJ 75 Cas 32 K0V   64 HD 104304 Vir   G9IV   65 51 Pegasi Peg 48 G2.5V 1 66 45 Boötis Boö 64 F5V   67 Omicron Aquilae Aqu 63 F8V   68 74 Orionis Ori   F5IV-V   69 Iota Horologii Hor 51 G0V 1 70 Rijl al Awwa Vir 61 F2III   71 Alpha Chamaeleontis Cha 63 F5III   72 HD 192310 Cap 29 K0V   73 Pi1 Ursae Majoris UMa 46 G1.5Vb   74 Eta Crucis Cru 64 F2III   75 HD 207129 Cyg   G0V   76 23 Camelopardalis Cam   F8V   77 Nu2 Lupi Lup   G4V   78 17 Cygni Cyg   F7V   79 40 Leonis Leo   F6IV   80 HD 53705 Aur   G3V   81 HD 55575 Lyn   G0V   82 q1 Eridani Eri 57 F9V 1 83 HD 65907 Car   G0V   84 12 Ophiuchi Oph   G0V   85 Gamma Doradus Dor 66 F4III   86 HD 25457 Eri   F5V   87 Gliese 570 Lib 19 K4Ve   88 HD 33564 Cep   F6V   89 Kappa Reticuli Ret   F5IV-V   90 22 Lyncis Lyn   F6V   91 I Puppis Pup   F0IV   92 HD 212330 Ind   G3IV   93 HD 91324 Vel   F6V   94 71 Orionis Ori   F6V   95 Lambda Arae Ara 71 F3IV   96 Psi1 Draconis Dra 72 F5IV-V   97 Gliese 777 Cyg 59 G6IV 2 98 HD 172051 Sgr   G5V   99 HD 4391 Phe   G1V   100 Pi Mensae Men 67 G1IV 1

 Referencie 

 Externé odkazy 

NASA Planet Quest: Terrestrial Planet Finder 
Canceling NASA's Terrestrial Planet Finder: The White House's Increasingly Nearsighted "Vision" For Space Exploration
Congressional Inaction Leaves Science Still Devastated 

Kategória:Zrušené kozmické misie
Kategória:Kozmické observatóriá